

REPUBLIKA HRVATSKA

OPĆINSKO DRŽAVNO ODVJETNIŠTVO

U DUBROVNIKU

BROJ: P-38/2024

Dubrovnik, 3. listopada 2024.

AV/PĐ

Na temelju čl. 4. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/2017 i 89/2019, u daljnjem tekstu Uredba) te sukladno javnom natječaju obavljenom na web stranici Ministarstva pravosuđa, uprave i digitalne transformacije, Državnog odvjetništva Republike Hrvatske, Hrvatskog zavoda za zapošljavanje i Narodnim novinama od 6. rujna 2024. kao i obavijesti o sadržaju i načinu testiranja te pravnim izvorima za pripremu kandidata za testiranje, objavljenoj na web stranici Državnog odvjetništva Republike Hrvatske www.dorh.hr istovremeno s objavom javnog natječaja za prijam u državnu službu u Općinsko državno odvjetništvo u Dubrovniku na radno mjesto državnoodvjetnički savjetnik - 1 izvršitelj/ica na neodređeno vrijeme, 3. listopada 2024. objavljuje se sljedeća:

OBAVIJEST O TESTIRANJU KANDIDATA

I. Testiranje kandidata koji su podnijeli pravovremene i uredne prijave te ispunjavaju formalne uvjete za radno mjesto državnoodvjetnički savjetnik - 1 izvršitelj/ica održat će se u prostorijama Općinskog državnog odvjetništva u Dubrovniku, Dr. Ante Starčevića 23, Dubrovnik, 21. listopada 2024. s početkom u 09,00 sati.

II. Testiranju mogu pristupiti samo osobe koje se smatraju kandidatima sukladno članku 10. Uredbe.

III. Testiranju mogu pristupiti samo kandidati koji dođu u zakazani dan i sat i prije testiranja dokažu identitet osobnom iskaznicom ili drugom identifikacijskom ispravom. Za vrijeme testiranja kandidatima nije dozvoljeno napuštati prostoriju u kojoj se obavlja testiranje, razgovarati s ostalim kandidatima te koristiti mobitel ili druga komunikacijska sredstva.

Zbog povrede navedenih pravila kandidat će biti udaljen s provjere znanja, dok postignuti rezultat Komisija za provedbu javnog natječaja (u daljnjem tekstu: Komisija), neće priznati niti ocijeniti.

IV. Nakon provedbe pisanog dijela testiranja (pravni izvori: Ustav Republike Hrvatske, Zakon o državnom odvjetništvu, Zakon o vlasništvu, Zakon o obveznim odnosima i Zakona o parničnom postupku), na razgovor s Komisijom biti će pozvani oni kandidati koji su zadovoljili na provjeri znanja, sposobnosti i vještina u pisanom dijelu testiranja, sve sukladno članku 13. Uredbe. Raspored održavanja razgovora s Komisijom biti će utvrđen po završetku pisanog dijela testiranja (isti dan).

V. Kandidat koji ne pristupi testiranju više se ne smatra kandidatom u postupku.

VI. Sadržaj i način testiranja kandidata za radno mjesto te pravni izvori za pripremu kandidata za testiranje objavljeni su na web stranici Državnog odvjetništva Republike Hrvatske www.dorh.hr istovremeno s objavom javnog natječaja.

VII. Čelniku tijela Komisija dostavlja izvješće o provedenom postupku koje potpisuju svi članovi Komisije.

VIII. Izabranom kandidatu/kandidatkinji dostavlja se obavijest o izboru, a radi dostave uvjerenja o zdravstvenoj sposobnosti za obavljanje poslova radnog mjesta i uvjerenja nadležnog suda da se protiv njega ne vodi kazneni postupak.

IX. Za najboljeg kandidata Općinsko državno odvjetništvo u Dubrovniku, sukladno odredbi čl. 122. st. 3. Zakona o državnom odvjetništvu (Narodne novine, broj 67/18 i 21/22) podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

X. Nakon dostave navedenih uvjerenja te rezultata provjere, čelnik tijela donosi rješenje o prijmu u državnu službu na neodređeno vrijeme izabranog kandidata/kandidatkinje, koje se dostavlja kandidatima javnom objavom na web stranici Ministarstva pravosuđa, uprave i digitalne transformacije. Dostava rješenja kandidatima smatra se obavljenom istekom osmog dana od dana objave na web stranici Ministarstva pravosuđa, uprave i digitalne transformacije.

KOMISIJA ZA PROVEDBU JAVNOG NATJEČAJA